Source: http://docplayer.hu/1761697-Mkosz-alapszabaly-digitalisan-alairta-bodnar-peter-laszlo-datum-2015-05-20-14-27-51-02-00.html
Timestamp: 2018-04-23 10:27:23
Document Index: 16722435

Matched Legal Cases: ['bíróság ', 'Bíróság ', 'bíróság ', 'Bíróság ', 'bíróság ', 'bíróság ']

MKOSZ ALAPSZABÁLY Digitálisan aláírta: Bodnár Péter László Dátum: :27:51 +02'00' - PDF
MKOSZ ALAPSZABÁLY Digitálisan aláírta: Bodnár Péter László Dátum: :27:51 +02'00'
Download "MKOSZ ALAPSZABÁLY Digitálisan aláírta: Bodnár Péter László Dátum: 2015.05.20 14:27:51 +02'00'"
1 MKOSZ ALAPSZABÁLY
2 A Magyar Kosárlabdázók Országos Szövetségének május 19. napi Küldöttgyűlése a szervezet Alapszabályát módosítja (módosítások kiemelve, dőlt betűvel), és egységes szerkezetben a következő Alapszabályt lépteti életbe: A MAGYAR KOSÁRLABDÁZÓK ORSZÁGOS SZÖVETSÉGE ALAPSZABÁLYA 1. I. ÁLTALÁNOS RENDELKEZÉSEK (1) A Magyar Kosárlabdázók Országos Szövetsége a Magyarországon működő, kosárlabdával foglalkozó olyan, az önkormányzatiság elvén alapuló, közhasznú szervezetként tevékenykedő országos szakszövetség, amely a sportágban sporttevékenységet folytató jogi és magánszemélyek tevékenységét összehangoló, munkájukat segítő és a sportágat irányító, a sportág versenyrendszerében részvevő sportszervezek által létrehozott országos sportági szakszövetség. A Magyar Kosárlabdázók Országos Szövetsége a Polgári Törvénykönyvről szóló évi V. törvény (Ptk.), az egyesülési jogról, a közhasznú jogállásról, valamint a civil szervezetek működéséről és támogatásáról szóló évi CLXXV. törvény (Civil tv.), továbbá a sportról szóló évi I. törvény (Sporttörvény, Stv.) rendelkezései alapján, illetve valamennyi vonatkozó jogszabály szerint működik. (2) A Magyar Kosárlabdázók Országos Szövetsége közvetlen politikai tevékenységet nem folytat, szervezete pártoktól független, és pártoknak anyagi támogatást nem nyújt. (3) A Magyar Kosárlabdázók Országos Szövetsége önálló jogi személy. A Magyar Kosárlabdázók Országos Szövetsége az 1942-ben alapított és az Ifjúsági és Sportminisztérium által az évi LXIV számú törvény alapján nyilvántartásba vett szervezet jogutódja, amelyet a Fővárosi Törvényszék 16.Pk /2001 szám alatt kiemelkedően közhasznú szervezetként tart nyilván. 2. (1) Az országos sportági szakszövetség neve: Magyar Kosárlabdázók Országos Szövetsége. (2) A Magyar Kosárlabdázók Országos Szövetsége rövidített neve: MKOSZ. A szakszövetség francia nyelvű neve: Federation Hongroise de Basketball A szakszövetség angol nyelvű neve: Hungarian Basketball Federation (3) A Magyar Kosárlabdázók Országos Szövetsége székhelye: 1146 Budapest, Istvánmezei út 1-3. (4) A Magyar Kosárlabdázók Országos Szövetségének jelvénye (címere) és zászlója, továbbá pecsétje van, amelynek ábráit az Alapszabály I. sz. melléklete tartalmazza. (5) Az MKOSZ válogatott keretei által használt embléma azonos Magyarország állami címerével. 2
3 (6) Az MKOSZ és címeken honlapokat tart fenn és működtet, melyekkel kapcsolatos valamennyi jogosultság és kötelezettség a szövetséget illeti, illetve terheli. 3. (1) A Magyar Kosárlabdázók Országos Szövetsége a Nemzetközi Kosárlabda Szövetség (továbbiakban: FIBA) tagja, e szervezet alapszabályát, szabályzatait és játékszabályait elfogadja és betartja. (2) Az MKOSZ által szervezett és irányított sportág a Nemzetközi Olimpiai Bizottság által elismert sportágak között szerepel. 4. (1) A Magyar Kosárlabdázók Országos Szövetsége működése felett az Ügyészség törvényességi felügyeletet gyakorol a jogszabályokban meghatározottak szerint. 5. II. A SZÖVETSÉG CÉLJA, FELADATA (1) A Magyar Kosárlabdázók Országos Szövetsége célja a FIBA versenyszabályainak megfelelő, fair play szellemű kosárlabda sport irányítása, szervezése, fejlesztése és népszerűsítése, nemre, fajra, vallási és etnikai hovatartozásra tekintet nélkül minden korosztályban és bajnoki osztályban, valamint a sportág nemzetközi szereplésének elősegítése. (2) A Szövetség az (1). bekezdésben meghatározott célja megvalósítása érdekében ellátja a I. tv. (továbbiakban: sporttörvény) 22. -ában megjelölt feladatokat a jelen Alapszabályban részletezettek szerint és módon. (3) A Magyar Kosárlabdázók Országos Szövetsége az általa folytatott közhasznú sporttevékenységeket az alábbi közfeladatokhoz kapcsolódóan végzi: a) meghatározza a szervezett formában történő sporttevékenység gyakorlásának szervezeti feltételeit, versenyrendszerét, b) elősegíti az egészséges életmód és a szabadidősport gyakorlása feltételeinek megteremtését, c) részt vesz a kosárlabda versenysport, az utánpótlás-nevelés, az iskolai és diáksport, a főiskolai-egyetemi sport, a szabadidősport és a fogyatékosok sportja, valamint a helyi önkormányzatok által ellátott sportfeladatok finanszírozásában, d) korlátozza a kosárlabdasport önveszélyeztető, káros megnyilvánulását és ellenőrzi a doppingtilalom betartását, e) a környezet- és természetvédelmi, egészségügyi és az esélyegyenlőséget biztosító egyéb követelmények figyelembevételével kosárlabda rendezvények lebonyolítására alkalmas létesítményeket hoz létre a létesítményfejlesztés tervezése és végrehajtása során a sportvilágesemények (olimpia, Paralimpia, Siketlimpia, világbajnokságok, Európa-bajnokságok) és kiemelt sportdiplomáciai események (nemzetközi sportszövetségi, sporttudományi kongresszusok) megrendezésére is alkalmas sportinfrastruktúra kialakításának lehetőségére is figyelemmel, f) elősegíti a nem állami tulajdonban lévő kosárlabda létesítmények építését, karbantartását, korszerűsítését, akadálymentesítését, illetve fejlesztését, 3
4 g) részt vesz a kosárlabdasporttal kapcsolatos nemzetközi együttműködésben. h) támogatja az olimpiai, a paralimpiai és siketlimpiai mozgalmat, Magyarország sportolóinak részvételét az olimpiákon, paralimpiákon, és siketlimpiákon és más, az épek és fogyatékosok sportjának kiemelkedő jelentőségű nemzetközi sportversenyein, i) támogatja a kosárlabda sportszakember-képzést és a sporttal kapcsolatos tudományos tevékenységet, elősegíti a testkulturális felsőoktatás feltételeinek biztosítását, j) támogatja a testkultúra fejlesztését szolgáló és sporttudományi képzést. (4) A Magyar Kosárlabdázók Országos Szövetsége által folytatott közhasznú tevékenységekhez kapcsolódó közfeladatok teljesítését a sportról szóló évi I. törvény 49. ; valamint a Magyarország helyi önkormányzatairól szóló évi CLXXXIX. törvény 13. (1) bekezdés 15. pontja írja elő. (5) A Magyar Kosárlabdázók Országos Szövetsége nem zárja ki, hogy tagjain kívül más is részesülhessen a közhasznú szolgáltatásaiból. 6. TAGSÁGI JOGVISZONY AZ MKOSZ-BEN III. A SZÖVETSÉG TAGSÁGA (1) A Magyar Kosárlabdázók Országos Szövetsége tagja lehet valamennyi a hazai bajnoki rendszerben részt vevő sportszervezet, sportiskola és utánpótlás-nevelés fejlesztését végző alapítvány, amelyet az illetékes bíróság nyilvántartásba vett, a Magyar Kosárlabdázók Országos Szövetsége Alapszabályát, szabályzatait elfogadja, tagdíjfizetési kötelezettségének eleget tesz és tagként történő felvételét az MKOSZ Elnöksége jóváhagyja. (2) A Magyar Kosárlabdázók Országos Szövetségébe való belépés és kilépés önkéntes. (3) A Magyar Kosárlabdázók Országos Szövetsége Elnöksége tagjairól nyilvántartást vezet. (4) A szövetségi tagság megszűnik: kilépéssel, kizárással, jogutód nélküli megszűnéssel, törléssel. A tagsági viszony létrejöttével és megszűnésével kapcsolatos jogkörök gyakorlására az MKOSZ Elnöksége jogosult. (5) A tag kizárására abban az esetben kerülhet sor, ha a tagdíjfizetési kötelezettségének három hónapnál hosszabb időtartamig nem tesz eleget, illetve ha a Magyar Kosárlabdázók Országos Szövetsége Alapszabályát és egyéb szabályzatát, valamint bármely szerve által hozott határozatát súlyosan megsérti, és amennyiben ezt a magatartást az Elnökség rövid legalább 8 napos határidőt - tartalmazó írásbeli felszólítása ellenére sem orvosolja. (6) A tagsági viszony megszűnése a tagot nem mentesíti a tagsága idején keletkezett kötelezettségei teljesítése alól beleértve a tagdíjfizetési kötelezettséget is -,azonban megszűnik a tagságból eredő jogok iránti igénye. 4
5 (7) A tagdíj éves mértékét az MKOSZ Elnöksége évente határozza meg. A tagdíjat a bajnoki nevezéssel egyidejűleg és egy összegben, az MKOSZ központi számlájára kell befizetni. (8) Törlésnek van helye akkor is, ha a tag egy bajnoki évet meghaladóan, nem vesz részt az MKOSZ versenyrendszerében. (9) Az MKOSZ tagjai tagsági jogaikat küldötteik útján, az MKOSZ Küldöttgyűlésén való közvetlen vagy közvetett képviselettel gyakorolhatják. (10) Az MKOSZ tagjai, az MKOSZ Elnökségének felkérésére évente egy alkalommal kötelesek biztosítani sportolóik, sportszakembereik megjelenését az MKOSZ által szervezett társadalmi szerepvállalással kapcsolatos eseményeken. 7. PÁRTOLÓ ÉS TISZTELETBELI TAGOK (1) Az MKOSZ pártoló és tiszteletbeli tagja az a jogi vagy természetes személy lehet, aki elfogadja az MKOSZ célkitűzéseit, s annak tevékenységét erkölcsileg és anyagilag támogatja. A pártoló és tiszteletbeli tagság szavazati jogot nem ad, de az MKOSZ Küldöttgyűlésén a képviselő vagy a természetes személy tanácskozási joggal rész vehet. A pártoló és tiszteletbeli tagok vonatkozásában egyebekben a 6. rendelkezései értelemszerűen az irányadóak. IV. A MAGYAR KOSÁRLABDÁZÓK ORSZÁGOS SZÖVETSÉGE SZERVEI 8. (1) A Magyar Kosárlabdázók Országos Szövetsége állandó szervei: a) Küldöttgyűlés, b) Elnökség, c) Ellenőrző Bizottság, d) Mandátumvizsgáló Bizottság, e) Jelölő Bizottság. (2) Az MKOSZ Elnöksége szakmai feladatainak ellátására, az általa meghatározott időszakra Versenybizottságot, Szakmai és Utánpótlás Bizottságot, Játékvezetői Bizottságot, Technikai Bizottságot, Amatőr Bizottságot, Fegyelmi Bizottságot, Fellebbviteli Bizottságot, a sportág erkölcsi és etikai kérdéseiben az Etikai Kódex alapján állást foglaló Etikai Bizottságot, Biztonsági Bizottságot vagy más ad-hoc bizottságokat hoz, illetve hozhat létre. 5
6 IV.1. AZ MKOSZ KÜLDÖTTGYŰLÉSE 9. (1) A Magyar Kosárlabdázók Országos Szövetsége legfőbb szerve a Küldöttgyűlés. 10. A KÜLDÖTTGYŰLÉS HATÁSKÖRE (1) A Küldöttgyűlés kizárólagos hatáskörébe tartoznak: a) az alapszabály megállapítása, illetve módosítása, b) az MKOSZ elnökének, az elnökség többi tagjának, az Ellenőrző Bizottság elnökének és tagjainak, a Mandátumvizsgáló Bizottság Elnökének és tagjainak, a Jelölő Bizottság Elnökének és tagjainak megválasztása, továbbá valamennyi általa választott tisztségviselőnek a munkájáról történő beszámoltatása és visszahívása, c) a sportág stratégiai fejlesztési koncepcióinak elfogadása, d) az előző évre vonatkozó szakmai és pénzügyi beszámoló, a közhasznúsági jelentés, a tárgyévi pénzügyi és szakmai terv illetve az előző évre vonatkozó pénzügyi terv teljesítéséről szóló beszámoló elfogadása, e) az Ellenőrző Bizottság beszámolójának elfogadása, f) a szakszövetség más szakszövetségekkel való egyesülésének, illetve szétválásának elhatározása, g) a szakszövetség szervezeti egységei jogi személlyé nyilvánítása, h) gazdasági társaság alapításáról, illetve gazdasági társaságban való részvételről szóló döntés, i) a szakszövetség önkéntes feloszlásának kimondása, rendelkezés a fennmaradó vagyonról, j) a szakszövetség évi I. törvény 28. szerinti sportági szövetséggé való átalakulása, k) mindaz, amit törvény, más jogszabály, illetve az alapszabály a küldöttgyűlés kizárólagos hatáskörébe utal. l) a nemzetközi szervezetbe való belépés, kilépés elhatározása, m) a társelnö(kö)k, a tiszteletbeli elnök(ök) megválasztása, 11. A KÜLDÖTTGYŰLÉS ÖSSZEHÍVÁSA (1) A Küldöttgyűlést évente legalább egyszer össze kell hívni, olyan időpontban, hogy az éves beszámolók és a évi I. törvény ban foglaltak elfogadásáról a vonatkozó jogszabályokban megállapított időpontokig dönteni lehessen (Rendes Küldöttgyűlés). (2) A Küldöttgyűlést az Elnökség hívja össze, egyidejűleg értesítve a Mandátumvizsgáló Bizottság elnökét és szükség szerint a Jelölő Bizottság elnökét, jelezve a Küldöttgyűléssel kapcsolatos Alapszabály szerinti előkészítő tevékenységük megkezdésének szükségességét. (3) A Küldöttgyűlés időpontját, napirendjét és helyszínét az Elnökségnek legalább 30 nappal korábban kell megállapítania és arról a tagjait meghívóban - levélben vagy elektronikus levélben - értesíteni. Ezen időpont számít a Küldöttgyűlés összehívásának. A meghívónak tartalmaznia kell a küldöttgyűlés napirendjét, a küldöttállítás módjára való felhívást, továbbá a határozatképtelenség miatt - esetlegesen szükségessé váló 6
7 - megismételt Küldöttgyűlés összehívására vonatkozó rendelkezést. A küldöttgyűlési meghívót a jelen Alapszabályban meghatározott módon közzé kell tenni. (4) Az írásos anyagokat, valamint ha a meghívóban közölt helyszín változott - a Küldöttgyűlés helyszínét tartalmazó iratot 10 nappal a Küldöttgyűlés időpontja előtt kell kiküldeni a tagoknak. A kiküldés elektronikus úton is történhet. (5) Az MKOSZ bármelyik tagja jogosult az általa megjelölt napirendi kérdés megtárgyalását kérni, ha azt a Küldöttgyűlést megelőzően legalább 15 nappal írásban ismerteti az Elnökséggel. Amennyiben a kérést az Elnökség támogatja, vagy a Küldöttgyűlés egyszerű szótöbbséggel úgy dönt, a kérdést a Küldöttgyűlés napirendjére fel kell venni. (6) Abban az esetben, ha az Elnökség mandátuma megszűnt, vagy más módon a jogai és kötelezettségei gyakorlásában akadályoztatva van, akkor a Küldöttgyűlést az MKOSZ Főtitkára vagy az Ellenőrző Bizottság hívja össze a vonatkozó alapszabályi rendelkezések értelemszerű alkalmazásával. (7) Az (1) bekezdésben foglaltakon túlmenően Rendkívüli Küldöttgyűlést kell tartani az alábbi esetekben: a) az MKOSZ Elnöksége határozattal dönt a Rendkívüli Küldöttgyűlés összehívásáról; b) az MKOSZ Elnöke azt összehívja, c) legalább 30 MKOSZ tagszervezet kéri az összehívást az ok és a cél, továbbá a napirend megjelölésével, d) az Elnökség vagy az Elnök mandátuma megszűnt, az Ellenőrző Bizottság létszáma három fő alá csökkent, a Mandátumvizsgáló Bizottság vagy a Jelölő Bizottság létszáma 1 főre csökken, e) az Ellenőrző Bizottság a jelen Alapszabályban foglaltak alapján indítványozza, f) ügyészségi kereset alapján a Fővárosi Bíróság összehívja. Az Elnökség, vagy annak mandátuma megszűnése esetén az Ellenőrző Bizottság a Rendkívüli Küldöttgyűlés összehívásáról a jelen bekezdés b.), c.), d.) és szükség esetén e.) pontjában foglalt esetekben a vonatkozó indítvány beérkezésétől számított 15 napon belül köteles intézkedni úgy, hogy a Rendkívüli Küldöttgyűlés az indítvány beérkezésétől számított 30 napon belül megtartásra kerüljön. A Rendkívüli Küldöttgyűlésre egyebekben az általános szabályok értelemszerűen az irányadóak. 7
8 12. A KÜLDÖTTGYŰLÉSEN SZAVAZÁSRA JOGOSULT KÜLDÖTTEK KIJELÖLÉSÉNEK RENDJE (1) A tagokat küldöttek képviselik a Küldöttgyűlésen. A tagok a küldötteket, a sportról szóló évi I. tv 24. (1) bekezdés b) pontjában foglalt arányosság elve alapján az alábbiak szerint jogosultak jelölni: Küldött állításának jogalapja Állítható küldöttek száma a) FIBA-Europe versenyrendszerben történő részvétel az adott szezonban 1 fő/sportszervezet b) Országos hivatásos vagy vegyes versenyrendszerben történő indulás 1 fő/sportszervezet c) Országos amatőr felnőtt versenyrendszerben történő indulás 1 fő / 5 sportszervezet d) Országos utánpótlás versenyrendszer MKOSZ Elnöksége által meghatározott összes korosztályában történő indulás 1 fő/sportszervezet A küldöttállításra vonatkozó jogalapok egy adott tagszervezetre alkalmazva összevonhatóak kivéve a c) jogalapot, mely csak a d) pontban említettel vonható össze. További küldöttek: A Megyei Szervezeti Egységek (Megyei (Fővárosi) Szövetségek) versenyrendszereiben részt vevő, magasabb bajnoki osztályban nem szereplő MKOSZ-tagok megyénként 1 fő, illetve amennyiben az MKOSZ NYÍL rendszerében az adott szezonban, az érintett megyében a kiadott versenyengedélyek száma eléri a 750-et, ezen versenyzői létszámot biztosító tagok további 1 fő küldöttet választhatnak a Küldöttgyűlésbe. Azon Megyei Szervezeti Egységek (Megyei (Fővárosi) Szövetségek) Társadalmi elnökségei, ahol a küldöttállítás feltételei nem adottak, egy főt küldhetnek a Küldöttgyűlésre tanácskozási joggal.. (2) A küldöttek kijelölésének rendje: a) A küldöttek kijelölését és mandátumaik vizsgálatát az MKOSZ Küldöttgyűlése előtt kell lebonyolítani. b) A küldöttet kijelölő okirat tartalmazza a küldő MKOSZ tag nevét, székhelyét és a bírósági nyilvántartási/cégjegyzék számát, a küldő tag képviselőjének aláírását, továbbá a küldött nevét és személyi azonosító igazolványa számát. c) A küldöttek mandátuma az adott Küldöttgyűlésre szól. 8
9 13. A KÜLDÖTTGYŰLÉS HATÁROZATKÉPESSÉGE (1) A Küldöttgyűlés határozatképes, ha a 12. -ban rögzítettek szerint kijelölhető küldöttek 50%-a plusz 1 fő jelen van. (2) Határozatképtelenség esetén a Küldöttgyűlés 1 óra elteltével, a meghirdetett napirendi pontokkal megtartható, amennyiben a 12. -ban rögzítettek szerint kijelölhető küldöttek egyharmada plusz 1 fő jelen van (Megismételt Küldöttgyűlés). (3) Amennyiben a megjelent küldöttek száma nem éri el az egyharmad plusz 1 főt, akkor a Megismételt Küldöttgyűlést legalább 8 nappal későbbre kell halasztani. A Megismételt Küldöttgyűlés csak az eredeti napirendi pontokat tárgyalhatja és a megjelentek számára tekintet nélkül határozatképes. 14. A KÜLDÖTTGYŰLÉS TISZTSÉGVISELŐI ÉS BIZOTTSÁGAI (1) A Küldöttgyűlés levezető elnöke a Magyar Kosárlabdázók Országos Szövetségének Elnöke, aki átadhatja ezen jogát az általa kijelölt személynek. Elnök hiányában a Társelnök, Társelnök hiányában a Főtitkár, Főtitkár hiányában pedig a küldöttek korelnöke vezeti le a Küldöttgyűlést. (2) A Küldöttgyűlés dönt a jegyzőkönyvezető (egy fő), a jegyzőkönyv hitelesítők (két fő), és szükség esetén a Szavazatszámláló Bizottság tagjainak (három fő) személyéről, akiknek személyére a levezető elnök tesz javaslatot. 15. A KÜLDÖTTGYŰLÉS HATÁROZATHOZATALA (1) A Küldöttgyűlésen a 12. szerint jelen lévő minden egyes küldöttnek 1 (egy) szavazata van. (2) A Küldöttgyűlés a (4) bekezdésben foglalt eseteken kívül nyílt szavazással, és a (3) bekezdésben foglaltak kivételével a szavazáskor jelenlévők felénél több igenlő szavazatával hoz határozatot. (3) Az Alapszabály megállapításáról és módosításáról szóló határozat meghozatalához a jelenlévő szavazásra jogosult küldöttek több mint 3/4-ének, az MKOSZ feloszlásáról, illetve céljának módosításáról szóló határozat meghozatalához a szavazati joggal rendelkező küldöttek több mint 3/4-ének, a más szakszövetségekkel való egyesülésről, valamint a tisztségviselők visszahívásáról szóló határozat meghozatalához a jelenlévő szavazásra jogosult küldöttek több mint 2/3-ának igenlő szavazata szükséges. (4) A Küldöttgyűlés titkos szavazással hoz határozatot, ha azt a jelenlévő szavazásra jogosult küldöttek egyharmada indítványozza, és ezt a Küldöttgyűlés egyszerű szótöbbséggel megszavazza. (5) A Küldöttgyűlés személyi kérdésben - a Küldöttgyűlés tisztségviselőinek megválasztásának kivételével - titkos szavazással dönt. (6) A Küldöttgyűlés határozathozatalában nem vehet részt az a személy, aki, illetve akinek közeli hozzátartozója (Ptk. 8:1. (1) 1. pont), vagy élettársa a határozat alapján a) kötelezettség vagy felelősség alól mentesül, vagy 9
10 b) bármilyen más előnyben részesül, illetve a megkötendő jogügyletben egyébként érdekelt. Nem minősül előnynek a Magyar Kosárlabdázók Országos Szövetsége cél szerinti juttatásai keretében, a bárki által megkötés nélkül igénybe vehető nem pénzbeli szolgáltatás, illetve a Magyar Kosárlabdázók Országos Szövetsége által a tagjának - tagsági jogviszony alapján - nyújtott, az Alapszabálynak megfelelő cél szerinti juttatás. (7) A Küldöttgyűlésről jegyzőkönyvet és hangfelvételt kell készíteni. A jegyzőkönyvnek tartalmaznia kell a Küldöttgyűlés helyszínét, időpontját, napirendjét, az elhangzott észrevételek lényegét, a javaslatokat, a határozatokat, valamint a határozatokat ellenzők és támogatók, valamint tartózkodók számarányát. A jegyzőkönyvhöz csatolni kell a határozatképesség megállapítására alkalmas, jegyzőkönyvszerűen hitelesített jelenléti ívet. A jegyzőkönyvet a Küldöttgyűlés levezető elnöke és a jegyzőkönyvvezető a Küldöttgyűlés megtartásától számított 10 napon belül írja alá, a Küldöttgyűlésen választott két személy további 10 napon belül hitelesíti. A jegyzőkönyvet erre vonatkozó, írásban előterjesztett kérés esetén a tagok rendelkezésére kell bocsátani. A határozatokat az MKOSZ honlapján (www.hunbasket.hu, kell közzétenni és a Határozatok Könyvében kell nyilvántartani. (8) A Magyar Kosárlabdázók Országos Szövetsége Küldöttgyűlése nyilvános, azonban indokolt esetben - különösen üzleti titok, személyiségi jogvédelem esetén a Küldöttgyűlés határozatával korlátozhatja azt. 16. A TISZTSÉGVISELŐK VÁLASZTÁSÁNAK SZABÁLYAI (1) A Magyar Kosárlabdázók Országos Szövetsége Elnökévé és az Elnökség tagjává, az Ellenőrző Bizottság elnökévé és tagjává, a Mandátumvizsgáló Bizottság elnökévé és tagjává, a Jelölő Bizottság elnökévé és tagjává választásra a Magyar Kosárlabdázók Országos Szövetsége tagjai tehetnek személyi javaslatot, amelyet legkésőbb 15 nappal a Küldöttgyűlés előtt kell eljuttatni a Magyar Kosárlabdázók Országos Szövetségének. A tag minden betöltendő tisztségre csak egy személyt javasolhat. Az Elnökség a hozzá beterjesztett jelölt listát - az írásos anyagokkal együtt a tagoknak megküldi és a Küldöttgyűlés elé terjeszti. (2) A jelöltség akkor érvényes, ha a jelölt nagykorú magyar állampolgár, illetve bevándorlási engedéllyel rendelkező nem magyar állampolgár, akit a bíróság nem tiltott el a közügyek gyakorlásától, s megfelel az egyéb jogszabályokban előírt feltételeknek. (3) A jelölteknek nyilatkozniuk kell a (2) bekezdésben írt feltételek meglétéről, valamint iskolai végzettségükről, nyelvtudásukról, sport múltjukról, továbbá arról, hogy van-e folyamatban ellenük büntetőeljárás és hozzá kell járulniuk ahhoz is, hogy ezen információk nyilvánosságra kerülhessenek. (4) A Magyar Kosárlabdázók Országos Szövetsége Elnökének, illetve az Ellenőrző Bizottság elnökének, a Mandátumvizsgáló Bizottság Elnökének és a Jelölő Bizottság Elnökének megválasztottnak az a jelölt tekinthető, aki az adott szavazáson jelenlévő küldöttek szavazatainak több mint a felét megszerezte. Kettőnél több jelölt esetén, ha az első választási fordulóban egyik jelölt sem kapta meg a megválasztásához szükséges szavazatokat, újabb választási fordulót kell tartani, amelyben a két legtöbb szavazatot kapott jelölt között kell választani. Szavazategyenlőség esetén a szavazást meg kell ismételni addig, amíg az egyik jelölt megkapja a megválasztásához szükséges szavazatokat. (5) Az Elnökség (az elnök személyén kívül 10 fő), az Ellenőrző Bizottság, a Mandátumvizsgáló Bizottság és a Jelölő Bizottság (ezen bizottságok esetén az elnök személyén kívül 2 fő) tagjává megválasztottnak azok 10
11 tekinthetők, akik a kialakult sorrend alapján a legtöbb szavazatot kapták és a jelenlévő küldöttek szavazatainak több mint a felét megszerezték. (6) Amennyiben az (5) bekezdés szerinti szavazás után nem állapítható meg a 10 (tíz) elnökségi, illetve a 2 (kettő) ellenőrző bizottsági, mandátumvizsgáló bizottsági és jelölő bizottsági tag személye, akkor a be nem töltött tisztségekre vonatkozóan újabb szavazást kell tartani. A megismételt szavazást követően a legtöbb szavazatot szerző jelöltek válnak az Elnökség, az Ellenőrző Bizottság, a Mandátumvizsgáló Bizottság és a Jelölő Bizottság tagjává, a még be nem töltött tisztségek számával azonos számban. Szavazategyenlőség esetén az egyenlő számú szavazatot szerző, de mandátumhoz nem jutó jelöltek között a szavazást meg kell ismételni addig, amíg a 10 (tíz) elnökségi és 2 (kettő) ellenőrző bizottsági, mandátumvizsgáló bizottsági és jelölő bizottsági tag megkapja a megválasztásához szükséges szavazatokat. (7) A Küldöttgyűlés által választott személy visszahívható. A visszahívást legalább 50 tag írásban kezdeményezheti az MKOSZ Főtitkáránál. (8) A visszahívásról a Küldöttgyűlés titkos szavazással dönt. Eredményes a visszahívás az érintett személyre vagy személyekre vonatkozóan a jelen lévő szavazásra jogosult küldöttek több mint 2/3-ának igenlő szavazata esetén. Az új tisztségviselő(k) megválasztása tekintetében haladéktalanul új küldöttgyűlést kell összehívni. 17. IV.2. A MAGYAR KOSÁRLABDÁZÓK ORSZÁGOS SZÖVETSÉGE ELNÖKSÉGE (1) A Magyar Kosárlabdázók Országos Szövetsége ügyintéző és képviseleti szerve az Elnökség. Az Elnökség mandátuma a testület megválasztásától számított 4 évre szól. Abban az esetben, ha időközben bármely elnökségi tag mandátuma megszűnik, úgy a helyére választott új tag mandátuma az Elnökség mandátumának lejártáig tart. (2) Az Elnökség 11 (tizenegy) főből áll. Tagjai: a) az elnök, b) 10 (tíz) elnökségi tag (3) Az Elnökség mandátuma megszűnik a) az (1) bekezdésben megjelölt határozott időtartam leteltével; b) ha az Elnökség létszáma bármilyen okból kifolyólag 6 fő alá csökken. (4) Az Elnökség tagjai tisztségükben újraválaszthatók. (5) Az elnökségi tag jogai és kötelezettségei: a) az elnökségi üléseken és az Elnökség döntéseiben való részvétel, b) észrevétel és javaslattétel a Magyar Kosárlabdázók Országos Szövetsége működésével, illetve a sportággal kapcsolatban, c) felvilágosítás kérése a sportággal összefüggő bármely kérdésben, d) javaslattétel rendkívüli Küldöttgyűlés, Elnökségi ülés összehívására, e) a szövetségi határozatok és ajánlások megtartása, illetőleg végrehajtása, f) a fair play szellemének ápolása, hozzájárulás az MKOSZ ezen célkitűzéseihez és akcióihoz. 11
12 (6) Az elnökségi tagság megszűnik: a) a mandátum lejártával, b) lemondással, c) visszahívással, d) elhalálozással, e) amennyiben a mandátum ideje alatt a 16. (2) bekezdésében meghatározottak nem állnak fenn. 18. AZ ELNÖKSÉG FELADATAI ÉS HATÁSKÖRE a) A Magyar Kosárlabdázók Országos Szövetsége Küldöttgyűlésének összehívása, a Küldöttgyűlési határozatok végrehajtatása és a végrehajtás ellenőrzése. b) A sportág szabályzatainak megalkotása, módosítása, jóváhagyása, kihirdetése. Ebben a körben a Szervezeti Egységek hatáskörét bármikor, magához vonhatja. c) A sportág szakmai irányítása, működésének elősegítése, a fejlesztési célok meghatározása és gondoskodás a megvalósításáról. d) A főtitkár kinevezése, felmentése, beszámoltatása. e) A válogatottak szakvezetőinek kinevezése. f) Az előző évre vonatkozó szakmai és pénzügyi beszámoló, a közhasznúsági jelentés, a tárgyévi pénzügyi és szakmai terv, illetve az előző évre vonatkozó pénzügyi terv teljesítéséről szóló beszámoló elkészítése és a Küldöttgyűlés elé terjesztése. g) A kosárlabda versenyrendszerével kapcsolatos vagyoni értékű jogok évi I. törvény 36. és 37. szerinti hasznosítása. h) Döntés a tagsági jogviszony létesítése és megszűnése körében. i) A kosárlabda versenyrendszereinek megszervezése, lebonyolítása, továbbá a lebonyolításához szükséges hivatali munkaszervezet működtetése, figyelemmel az egyes szervezeti egységekre vonatkozó rendelkezésekre is. j) Döntés az egyes tagszervezetek, illetve szervezeti egységek részére nyújtott támogatásról. k) Döntés rendkívüli, a pénzügyi tervben nem szereplő, valamint az előirányzatot meghaladó kiadásokról. Előirányzat felhasználási jogkörében dönt a pénzügyi terv évközi módosításáról, átcsoportosításáról. l) A sportág hazai és nemzetközi versenynaptárának összeállítása, a szervezeti egységek által előkészített versenyrendszer és kapcsolódó szabályzatainak elfogadása. m) Hazai szervezésű nemzetközi rendezvények engedélyezése. n) A FIBA és az országos játékvezetői keret elfogadása. o) A FIBA és az országos komisszári keret elfogadása. p) Részt venni a sportág nemzetközi szövetségének munkájában, szervezni a sportág részvételét a nemzetközi sportkapcsolatokban. q) Állandó és ad-hoc bizottságok létrehozása, ezen bizottságok elnökeinek és tagjainak kinevezése és felmentése, a bizottságok elnökeinek beszámoltatása. r) A válogatottak működtetésével kapcsolatos döntések meghozatala. s) Kitüntetések odaítélése, egyéb kitüntetésre, díjra, címre történő javaslattétel. t) Döntés a FIBA tisztségeire pályázó magyar sportvezetők személyéről u) Döntés éves szinten 10 millió Ft értéket meghaladó megállapodás megkötése tárgyában. v) A sportszakemberek működési feltételeinek meghatározása. w) Döntés a nemzetközi kupákba nevező sportszervezetek indulásáról. x) Minden olyan kérdés, amelyet jogszabály, a jelen Alapszabály, egyéb szabályzat vagy a Küldöttgyűlés nem utal a Küldöttgyűlés hatáskörébe. y) A tulajdonosi jogok gyakorlása az MKOSZ által alapított gazdasági társaság vonatkozásában, a kizárólagosan a Küldöttgyűlés hatáskörébe tartozó jogok kivételével. 12
13 19. AZ ELNÖKSÉG MŰKÖDÉSE (1) Az Elnökség megállapítja ügyrendjét és munkatervét, tevékenységét ezek alapján fejti ki. (2) Az Elnökség ülését az elnök hívja össze. Az ülés helyéről, időpontjáról és a megtárgyalandó kérdésekről legalább 7 nappal korábban értesíteni kell az Elnökség tagjait és a meghívottakat. Az írásos anyagokat az Elnökségi ülés előtt legkésőbb 3 nappal meg kell küldeni az érintettek részére. Halaszthatatlanul sürgős esetekben az elnök rövidebb határidőt is megállapíthat. (3) Az Elnökség ülései nyilvánosak, azonban a személyes adatok, személyiségi jogok védelme érdekében, továbbá jogszabályi rendelkezés alapján a nyilvánosság korlátozható. (4) Az Elnökség üléseire tanácskozási joggal meg kell hívni az Ellenőrző Bizottság tagjait, a főtitkárt, az MKOSZszel együttműködő érdekképviseleti szervezetek vezetőit (ide értve mások mellett a hivatásos férfi liga képviselőjét), valamint a Társelnökö(ke)t. Napirendtől függően az ülésre más személy is meghívható. 20. Rendkívüli ülést kell összehívni, ha azt az elnök, vagy három elnökségi tag az ok és a cél megjelölésével, illetve az Ellenőrző Bizottság a 28. (2) bekezdésében meghatározottak szerint javasolja. 21. (1) Az Elnökség a tagok több mint a felének, azaz legalább 6 (hat) fő jelenléte esetén határozatképes. A határozatképtelenség miatt elhalasztott ülést két napon belül ismételten össze kell hívni. (2) Az Elnökség határozatot nyílt szavazással, egyszerű többséggel, a szavazáskor jelenlévők felénél legalább eggyel több igenlő szavazattal hoz. (3) Az Elnökség határozatait az MKOSZ hivatalos honlapján jelenteti meg és a Határozatok Könyvében tartja nyílván. (4) Az Elnökség üléseiről hangfelvételt és jegyzőkönyvet kell készíteni, amelynek tartalmaznia kell a helyszínt, az időpontot, a napirendet, a megjelentek nevét, az ülésen elhangzott lényeges észrevételeket, javaslatokat, illetőleg a határozatokat, amelyeknél fel kell tüntetni a szavazati arányt. A jegyzőkönyvet a levezető elnök, a jegyzőkönyvvezető és két hitelesítő (elnökségi tag) írja alá. (5) Az Elnökség tagjai a tagok személyes jelenléte nélkül, erre alkalmas, az Elnökség tagjai közötti párbeszédet, illetve vitát korlátozás nélkül lehetővé tevő elektronikus hírközlő eszköz közvetítésével is tarthatnak elnökségi ülést. Az elektronikus hírközlő eszköz közvetítésével tartott ülésen elhangzottakat és a hozott határozatokat hiteles módon, úgy kell rögzíteni, hogy az utóbb is ellenőrizhető legyen. 22. Az Elnökség határozathozatalában nem vehet részt az a személy, aki, vagy akinek közeli hozzátartozója (Ptk. 8:1. (1) 1. pont), valamint élettársa, (továbbiakban együtt: hozzátartozók) vagy az általa képviselt tagszervezet a határozat alapján 13
14 a) kötelezettség vagy felelősség alól mentesül, b) bármilyen más előnyben részesül, illetőleg a megkötendő jogügyletben egyébként érdekelt. Nem minősül előnynek a Magyar Kosárlabdázók Országos Szövetsége cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az MKOSZ által a tagjának - tagsági jogviszony alapján - nyújtott, az Alapszabálynak megfelelő cél szerinti juttatás. c) Az Elnökség bármely tagjának esetleges fentiek szerinti érintettsége esetén az Elnökség határozattal dönt az érintett elnökségi tagnak a határozathozatalban való részvételéről. 23. AZ ELNÖK (1) A Magyar Kosárlabdázók Országos Szövetsége legfőbb tisztségviselője a Magyar Kosárlabdázók Országos Szövetségének Elnöke. (2) Az Elnök feladata és hatásköre: a) A Magyar Kosárlabdázók Országos Szövetségének törvényes képviselője, képviseli a Magyar Kosárlabdázók Országos Szövetségét a nemzetközi, valamint a hazai szervezetek irányában, kapcsolatot tart az állami, társadalmi és gazdasági szervezetekkel. Két elnökségi ülés között az érvényes határozatok és alapszabályi rendelkezések figyelembe vételével képviseli az Magyar Kosárlabdázók Országos Szövetségét. b) Irányítja és ellenőrzi az Alapszabály és egyéb szabályzatok, valamint a Küldöttgyűlési és Elnökségi határozatok végrehajtását. c) Vezeti a Küldöttgyűlést, összehívja és vezeti az Elnökség üléseit. d) Javaslatot tesz a Bizottságok elnökei, a főtitkár, és a FIBA tisztségeire pályázó magyar sportvezetők személyére. e) A főtitkár feletti munkáltatói, illetve megbízói jogosítványokat gyakorol a kinevezés és a felmentés kivételével. f) Aláírási, kötelezettség-vállalási és utalványozási jogkört gyakorol. g) A Főtitkár előzetes javaslata alapján döntés éves szinten 10 millió Ft értéket meg nem haladó megállapodás megkötése tárgyában. h) Ellátja mindazokat a feladatokat, amelyeket jogszabály, a Küldöttgyűlés, az Alapszabály a hatáskörébe utal. i) Dönt mindazokban az ügyekben, amelyek nem tartoznak a Magyar Kosárlabdázók Országos Szövetsége Küldöttgyűlésének, Elnökségének, egyéb szerveinek kizárólagos hatáskörébe. (3) Az elnököt akadályoztatása, illetve az elnöki poszt átmeneti megüresedése esetén az Elnökség által kijelölt elnökségi tag, az elnökség átmeneti hiányában pedig a Főtitkár helyettesíti az elnök teljes jogkörével (Megbízott Elnök). 24. TÁRSELNÖKÖK, TISZTELETBELI ELNÖK, TISZTELETBELI ELNÖKSÉGI TAGOK (1) A Magyar Kosárlabdázók Országos Szövetségének Küldöttgyűlése az MKOSZ hatékony és reprezentatív képviseletére a társadalmi-gazdasági életben betöltött meghatározó szerepük alapján társelnököket választhat. A társelnök feladatait az Elnökség egyedi felkérés és esetenkénti külön felhatalmazás alapján határozza meg. 14
15 (2) A Magyar Kosárlabdázók Országos Szövetsége tiszteletbeli elnökének az a személy választható meg, aki legalább összesen két időszakon keresztül az MKOSZ elnöke volt és kimagasló tevékenységével a kosárlabdát, illetve a Magyar Kosárlabdázók Országos Szövetségét hosszú időn keresztül támogatta. (3) A tiszteletbeli elnököt a Magyar Kosárlabdázók Országos Szövetsége Küldöttgyűlése választja. (4) Ugyanazon időben több tiszteletbeli elnök is lehet. (5) A társelnök, a tiszteletbeli elnök, és a tiszteletbeli Elnökségi tag tisztsége lemondással, elhalálozással, a Küldöttgyűlés által történő visszahívással szűnik meg. (6) A Magyar Kosárlabdázók Országos Szövetsége tiszteletbeli elnökségi tagjává az a személy választható meg, aki kimagasló tevékenységével kosárlabda sportágat, az MKOSZ-t hosszú időn keresztül támogatta. 25. TÁRSELNÖKÖK, TISZTELETBELI ELNÖKÖK, TISZTELETBELI ELNÖKSÉGI TAGOK JOGAI ÉS KÖTELEZETTSÉGEI (1) A társelnökök, tiszteletbeli elnökök, a tiszteletbeli elnökségi tagok joga: a) tanácskozási joggal részt vehet a Magyar Kosárlabdázók Országos Szövetsége Küldöttgyűlésén, b) javaslatokat tehet a Magyar Kosárlabdázók Országos Szövetségét, annak szerveit, illetve a kosárlabdát érintő kérdések megtárgyalására, c) véleményt nyilváníthat a Magyar Kosárlabdázók Országos Szövetsége, valamint szerveinek működésével kapcsolatban. (2) A társelnökök, tiszteletbeli elnökök, a tiszteletbeli elnökségi tagok kötelezettsége: a) a Magyar Kosárlabdázók Országos Szövetsége Alapszabályának, szabályzatainak, valamint határozatainak megtartása, b) a sportág népszerűsítése. 26. IV.3. AZ ELLENŐRZŐ BIZOTTSÁG (1) A Magyar Kosárlabdázók Országos Szövetsége működése szabályszerűségének, gazdálkodási és vagyonkezelési tevékenységének ellenőrzését az Ellenőrző Bizottság végzi. (2) Az Ellenőrző Bizottság 3 (három) főből áll. Tagjai: elnök, két fő tag. Az Ellenőrző Bizottság mandátuma a testület megválasztásától számított 4 évre szól. Abban az esetben, ha időközben bármely tag mandátuma megszűnik, úgy a helyére választott új tag mandátuma az Ellenőrző Bizottság mandátumának lejártáig tart. (3) Az Ellenőrző Bizottság tagja a Magyar Kosárlabdázók Országos Szövetségében más tisztséget nem viselhet. A Bizottságnak nem lehet tagja az Elnökség, illetve valamely Bizottság tagja, valamint a Magyar Kosárlabdázók Országos Szövetségével munkaviszonyban vagy munkavégzésre irányuló egyéb jogviszonyban álló személy. Nem lehet továbbá tagja a Magyar Kosárlabdázók Országos Szövetségénél 15
16 gazdasági feladatokat ellátó személy és a vele, továbbá a Magyar Kosárlabdázók Országos Szövetsége Elnökségének tagjával, illetőleg az előbb felsoroltakkal hozzátartozói kapcsolatban álló személy. A Bizottság tagjai nem lehetnek egymásnak a Polgári Törvénykönyvben (8:1. (1) 1. pont) meghatározott közeli hozzátartozói. (4) Az Ellenőrző Bizottság éves ellenőrzési terv alapján dolgozik. (5) Az Ellenőrző Bizottság ügyrendjét maga állapítja meg. 27. (1) Az Ellenőrző Bizottság feladatai: a) a Magyar Kosárlabdázók Országos Szövetségének pénz- és vagyonkezelésének teljes körű vizsgálata, b) az előző évre vonatkozó pénzügyi beszámoló, a közhasznúsági jelentés, a tárgyévi pénzügyi terv, illetve az előző évre vonatkozó pénzügyi terv teljesítéséről szóló beszámoló vizsgálata és arról jelentés készítése, majd a Küldöttgyűlés elé terjesztése, c) a bizonylati fegyelem betartásának ellenőrzése, d) a Magyar Kosárlabdázók Országos Szövetsége vagyonának megóvása érdekében szükséges intézkedések ellenőrzése. (2) Az Ellenőrző Bizottság tevékenysége során az Elnökségtől, a Főtitkártól, továbbá a szervezeti egységektől, az MKOSZ által alapított gazdasági társaságtól és az MKOSZ tagjaitól tájékoztatást vagy felvilágosítást kérhet, továbbá a Magyar Kosárlabdázók Országos Szövetsége valamint szervezeti egységei irataiba és könyveibe betekinthet, azokat megvizsgálhatja, megvizsgáltathatja. (3) Az ellenőrzés megállapításai és javaslatai alapján a Magyar Kosárlabdázók Országos Szövetsége Főtitkára 30 napon belül intézkedési tervet állít össze, és elküldi az Ellenőrző Bizottság elnökének, melyre az Ellenőrző Bizottság észrevételt tehet. (4) A vizsgálatot követő intézkedési terv végrehajtását - az abban meghatározott határidő elteltétől számított 30 napon belül - a Bizottság utóvizsgálat keretében ellenőrzi. 28. (1) Az Ellenőrző Bizottság köteles az Elnökség vagy Küldöttgyűlés összehívását kezdeményezni, ha arról szerez tudomást, hogy a) a Magyar Kosárlabdázók Országos Szövetsége működése során olyan jogszabálysértés, vagy az MKOSZ érdekeit egyébként súlyosan sértő esemény (mulasztás) történt, amelynek megszüntetése vagy következményeinek elhárítása, illetve enyhítése az intézkedésre jogosult Elnökség vagy Küldöttgyűlés döntését teszi szükségessé, b) a vezető tisztségviselők felelősségét megalapozó tény merült fel. (2) Az Elnökséget illetve a Küldöttgyűlést az Ellenőrző Bizottság indítványára annak megtételétől számított harminc napon belül - össze kell hívni. E határidő eredménytelen eltelte esetén az Elnökség és a Küldöttgyűlés összehívására az Ellenőrző Bizottság is jogosult. (3) Ha az arra jogosult szerv a törvényes működés helyreállítása érdekében szükséges intézkedést nem teszi meg, az Ellenőrző Bizottság köteles haladéktalanul értesíteni a törvényességi felügyeletet ellátó szervet. 16
17 IV.4. A MANDÁTUMVIZSGÁLÓ BIZOTTSÁG 29. (1) Az MKOSZ Küldöttgyűlése a Küldöttgyűléseken résztvevő küldöttek mandátumának folyamatos vizsgálatára Mandátumvizsgáló Bizottságot választ. (2) A Mandátumvizsgáló Bizottság 3 (három) főből áll. Tagjai: elnök, két fő tag. A Mandátumvizsgáló Bizottság mandátuma a testület megválasztásától számított 4 évre szól. Abban az esetben, ha időközben bármely tag mandátuma megszűnik, úgy a helyére választott új tag mandátuma a Mandátumvizsgáló Bizottság mandátumának lejártáig tart. (3) A Mandátumvizsgáló Bizottság valamennyi Küldöttgyűlésre jelentést készít, melyben kitér a nyilvántartott tagok számára. (4) A Mandátumvizsgáló Bizottság ügyrendjét maga állapítja meg. (5) A Mandátumvizsgáló Bizottság tevékenysége során az Elnökségtől, a Főtitkártól, továbbá az MKOSZ valamennyi szervezeti egységétől felvilágosítást vagy tájékoztatást kérhet, és azok nyilvántartásaiba - különös tekintettel a tagi nyilvántartásokra, a tagok tagdíjfizetési kötelezettségei teljesítésének nyilvántartására - betekinthet. (6) Amennyiben a Mandátumvizsgáló Bizottság kérésének az MKOSZ valamely szerve vagy szervezeti egysége nem tenne eleget, úgy erről a Mandátumvizsgáló Bizottság haladéktalanul köteles az MKOSZ Elnökségét tájékoztatni. 30. IV.5. A JELÖLŐ BIZOTTSÁG (1) Az MKOSZ Küldöttgyűlése a Küldöttgyűlések tisztújítással (választással) kapcsolatos feladatainak előkészítése, a jelölési folyamatok lebonyolítása és a személyekre történő javaslatok megtétele céljából Jelölő Bizottságot választ. (2) A Jelölő Bizottság 3 (három) főből áll. Tagjai: elnök, két fő tag. A Jelölő Bizottság mandátuma a testület megválasztásától számított 4 évre szól, és az új Jelölő Bizottság megválasztásával szűnik meg. Abban az esetben, ha időközben bármely tag mandátuma megszűnik, úgy a helyére választott új tag mandátuma a Jelölő Bizottság mandátumának lejártáig tart. 17
18 (3) A Bizottságnak nem lehet tagja az Elnökség, illetve valamely bizottság tagja, valamint a Magyar Kosárlabdázók Országos Szövetségével munkaviszonyban, vagy munkavégzésre irányuló egyéb jogviszonyban álló személy. (4) A Jelölő Bizottság azon Küldöttgyűlésekre, amelyek napirendjén személyek tisztségre történő megválasztása szerepel, az Alapszabály 16. -ában meghatározottak szerint jelölési tevékenységet végez, melynek során jelölt listát készít, amit az MKOSZ Elnökségéhez terjeszt be. (5) A Jelölő Bizottság ügyrendjét maga állapítja meg. 31. IV. 6. EGYÉB BIZOTTSÁGOK (1) Az MKOSZ Elnöksége által a 8. (2) alapján létrehozott Bizottságok (Versenybizottság, Szakmai és Utánpótlás Bizottság, Játékvezetői Bizottság, Technikai Bizottság, Amatőr Bizottság, Fegyelmi Bizottság, Fellebbviteli Bizottság, Etikai Bizottság, Minősítő Bizottság, Biztonsági Bizottság vagy más ad-hoc bizottságok) adott szakterületen szövetségi feladatokat látnak el. A Bizottságok elnökeit és tagjait az MKOSZ Elnöksége az általa meghatározott időtartamra nevezi ki, kivéve az Ad-hoc Bizottságot, melynek mandátuma az adott feladat végrehajtásáig, de legkésőbb a soron következő Rendes Küldöttgyűlés időpontjáig tart. (2) A Bizottságok feladatait és hatáskörét, működésük részletes szabályait a Szervezeti és Működési Szabályzat valamint egyéb szabályzatok határozzák meg. Ezen szabályzatokat a Bizottságok készítik elő és terjesztik az Elnökség elé jóváhagyásra. Abban az esetben, ha a szóban forgó szabályzatot az Elnökség két egymást követő alkalommal sem hagyja jóvá, úgy az Elnökség jogosult a kérdéses szabályzatot saját hatáskörben megalkotni és hatályba léptetni. (3) A Bizottságok döntési joggal rendelkeznek azokban az ügyekben, amelyeket az SZMSZ vagy az Elnökség hatáskörükbe utal. Egyéb kérdésben véleményezési, javaslattételi és szervezési joggal bírnak. (4) A Bizottságok elnökeit és tagjait az Elnökség visszahívhatja. (5) A Bizottságok saját tagjaikból alelnököt, alelnököket választhatnak. 18
19 V. A MAGYAR KOSÁRLABDÁZÓK ORSZÁGOS SZÖVETSÉGE TISZTSÉGVISELŐI 32. FŐTITKÁR (1) Az MKOSZ hivatali szervezetének vezetője az MKOSZ-szel munkaviszonyban álló főtitkár. A főtitkárt az elnökség határozatlan időtartamra nevezi ki.. (2) A főtitkár felett a munkáltatói jogokat az MKOSZ elnöke gyakorolja, kivéve a kinevezést és felmentést. (3) A Főtitkár fő feladat- és hatásköre: a) irányítja az MKOSZ Hivatalát; b) az MKOSZ-szel munkaviszonyban álló dolgozók felett a Munka Törvénykönyve, egyéb jogviszonyban állók esetében az arra vonatkozó jogszabály alapján gyakorolja mindazon jogokat, amelyek nem tartoznak az Elnök vagy az Elnökség kizárólagos hatáskörébe c) összehangolja az elnökség és a bizottságok, valamint a munkaviszonyban álló dolgozók munkáját, biztosítja a munkafeltételeket; d) szervezi és felügyeli az MKOSZ Bizottságainak működését. e) szervezi a Küldöttgyűlés, az elnökség és a bizottságok határozatainak végrehajtását; f) gondoskodik a Küldöttgyűlés és az elnökségi ülések jegyzőkönyveinek vezetéséről, őrzéséről, továbbá a határozatok nyilvántartásáról; g) gondoskodik a szövetségi nyilvántartások vezetéséről; h) előkészíti az elnökség üléseit i) az Elnök által meghatározott körben képviseli az MKOSZ-t, illetve felhatalmazás alapján helyettesít más tisztségviselőket, j) felelős az MKOSZ gazdálkodásáért. k) aláírási, kötelezettség-vállalási és utalványozási jogkört gyakorol az SZMSZ-ben meghatározott körben és mértékig; l) figyelemmel kíséri a Magyar Kosárlabdázók Országos Szövetségével kapcsolatos jogszabályokat, biztosítja azok végrehajtását, szükség esetén kezdeményezi a szövetségi határozatok módosítását. m) ellátja mindazokat a feladatokat, amelyeket a Küldöttközgyűlés, az alapszabály és az elnökség a hatáskörébe utal. n) A főtitkár a képviseleti jogosultságát az MKOSZ munkavállalóira átruházhatja. (4) A főtitkár a tevékenységéről az Elnökségnek és az Elnöknek számol be. VI. A MAGYAR KOSÁRLABDÁZÓK ORSZÁGOS SZÖVETSÉGE SZERVEZETI EGYSÉGEI ÉS AZ MKOSZ- SZEL EGYÜTTMŰKÖDŐ ÉRDEKVÉDELMI SZERVEZETEK 33. (1) AZ MKOSZ SZERVEZETI EGYSÉGEI a) Megyei Szervezeti Egységek [Megyei (Fővárosi) Szövetségek] (2) Magyarország területén megrendezett kosárlabda versenyrendszerek és egyéb versenyek szervezésére kizárólagosan az MKOSZ jogosult. A szervezeti egységek létrehozásának a célja, hogy működjenek közre az 19
20 MKOSZ által szervezett versenyrendszerek lebonyolításában. A szervezeti egységek ennek megfelelően a megyei (fővárosi) szinten szervezett bajnokságok és kupák lebonyolításában működnek közre. A jelen pontban nem rögzített versenyrendszerek szervezése és lebonyolítása az MKOSZ hatáskörébe tartozik. (3) Az MKOSZ szervezeti egységei, a küldöttgyűlés ellenkező határozatáig nem rendelkeznek jogi személyiséggel. (4) A szervezeti egységek a jelen Alapszabály és az irányadó jogszabályok keretei között a szervezeti egység legfőbb szerve által előterjesztett és az MKOSZ Elnöksége által jóváhagyott ügyrend alapján működnek. A szervezeti egységek ügyrendjeiben nem szabályozott kérdésekben, vagy azon kérdések tekintetében, ahol a jelen Alapszabály és a szervezeti egységek ügyrendjei egymásnak ellentmondanak, a jelen Alapszabály rendelkezései értelemszerűen az irányadóak. (5) A szervezeti egységek kötelessége a vonatkozó jogszabályoknak, a FIBA, az MKOSZ Alapszabályának, egyéb szabályzatainak és határozatainak betartása, betartatása, végrehajtása és végrehajtatása. (6) A Magyar Kosárlabdázók Országos Szövetsége munkaszervezetén keresztül ellenőrzi és ellenőrizteti a szervezeti egységek működését, valamint az általa a szervezeti egységeknek juttatott anyagi támogatások felhasználását. (7) Abban az esetben, ha a szervezeti egység bármilyen okból kifolyólag nem vagy nem megfelelő módon látja el a feladat- és hatáskörébe utalt tevékenységet, illetve a jogszabályban, az Alapszabályban, az SZMSZben, a szervezeti egység ügyrendjében, illetve egyéb szabályzatban foglaltak szerinti működése nem biztosított, úgy az MKOSZ Elnöksége a szervezeti egység feladatait, az általa meghatározott időtartamra saját hatáskörébe vonhatja, vagy más szervezeti egységre ruházhatja. (8) Az MKOSZ szervezeti egységeinek működéséhez az MKOSZ Elnöksége döntésének megfelelő összegű támogatást biztosít. (9) A Megyei (Fővárosi) Szervezeti Egységek Elnökei 3 tagú Amatőr Bizottságot hozhatnak létre, amely a tagjai közül Elnököt választ. Az Amatőr Bizottság Elnöke, az őt érintő napirendi kérdések során jogosult tanácskozási joggal részt venni az MKOSZ Elnökségi ülésein és jogosult javaslatot tenni az amatőr felnőtt versenyrendszer felépítésére. (10) Az MKOSZ tagszervezetei, a sportszakemberek illetve játékosok érdekvédelmi feladataik ellátására érdekvédelmi szervezeteket hozhatnak létre, amelyeket az MKOSZ vele együttműködő partnernek ismer el, vezetőjüket tanácskozási joggal az MKOSZ Elnökségének üléseire meghívja. 20
21 VI.1. A SZERVEZETI EGYSÉGEKRE VONATKOZÓ ÁLTALÁNOS SZABÁLYOK 34. A SZERVEZETI EGYSÉGEK FELADATAI (1) Az MKOSZ szabályzataiban foglaltak maradéktalan végrehajtása. (2) Az MKOSZ Elnökségi határozatainak végrehajtása. (3) A Megyei Szervezeti Egységek [Megyei (Fővárosi) Szövetségek] érdekeinek képviselete az MKOSZ szervezeteiben. (4) A hatáskörükbe tartozó versenyrendszer vonatkozásában a versenynaptár előkészítése. (5) A dopping ellen történő fellépés. (6) A Megyei Szervezeti Egységek [Megyei (Fővárosi) Szövetségek] egyéb feladatai: a) ezen Alapszabály 33. (2) pontjában számára meghatározott versenyrendszerek kiírása és működtetése, az abban résztvevő sportszervezetek tevékenységének összehangolása, a versenyek lebonyolításával kapcsolatos díjak beszedésében való közreműködés és a versenyengedélyek kiadása; b) az MKOSZ szabályzataiban (különös tekintettel a Fegyelmi Szabályzatra és a Kosárlabdázók nyilvántartási, igazolási, átigazolási és versenyengedély kiadási szabályzatára) meghatározott jogkörök gyakorlása; igazolási és átigazolási ügyek ellátása. c) közreműködés a sportszakemberek képzésében, továbbképzésében és minősítésében; d) az MKOSZ Elnöksége által hatáskörükbe utalt egyéb feladatok ellátása. 35. A SZERVEZETI EGYSÉGEK FELÉPÍTÉSE A szervezeti egységek az MKOSZ Elnöksége által elfogadott Szervezeti és Működési Szabályzat (továbbiakban: SZMSZ) alapján működnek. (1) Amennyiben az MKOSZ tagja olyan versenyrendszerben szerepel, amelyet az MKOSZ szervezeti egysége bonyolít le, akkor a tag ennek a szervezeti egységnek a munkájában is részt vesz az adott versenykiírás elfogadásával. (2) Az MKOSZ tagja valamennyi olyan szervezeti egység munkájában jogosult részt venni, amely szervezeti egység versenyrendszerébe egy vagy több csapattal nevezett, és nevezése az illetékes szervezet által elfogadásra került. 36. VI.2. A MEGYEI SZERVEZETI EGYSÉGEK [MEGYEI (FŐVÁROSI) SZÖVETSÉGEK] (1) A Megyei Szervezeti Egységeket az MKOSZ Elnöksége által kijelölt Megyei (Fővárosi) Társadalmi Elnökségek irányítják. 21
22 (2) A Megyei Szervezeti Egységek vezetését és képviseletét az MKOSZ Elnöksége által kinevezett Megyei Szervezeti Egységek főtitkárai [Megyei (Fővárosi) Szövetségi főtitkárok] végzik, akik a Megyei Szervezeti Egység alszámlája felett az MKOSZ SZMSZ-ében illetve Pénzkezelési Szabályzatában meghatározottak szerint rendelkezik utalványozási joggal. (3) A Megyei Szervezeti Egységek főtitkárai [Megyei (Fővárosi) Szövetségi főtitkárok] munkáját az MKOSZ Főtitkára felügyeli. A Megyei Szervezeti Egységek gazdálkodását az MKOSZ Ellenőrző Bizottsága ellenőrzi. (4) A Megyei Szervezeti Egység jogosult a Megyei (Fővárosi) Kosárlabda Szövetség elnevezés használatára. (5) A Megyei Szervezeti Egységek felsorolását az Alapszabály II. számú melléklete tartalmazza. (6) A Megyei (Fővárosi) Szervezeti Egységek önállóan jogosultak a saját ügyrendjük meghatározására, melyet az MKOSZ Elnöksége hagy jóvá. Amennyiben a Megyei (Fővárosi) Szervezeti Egység ügyrendjével az MKOSZ Elnöksége nem ért egyet, vagy azt Megyei (Fővárosi) Szervezeti Egység az MKOSZ felszólítására nem fogadja el, úgy az MKOSZ Elnöksége jogosult a Megyei (Fővárosi) Szervezeti Egység ügyrendjének kötelező erejű meghatározására. 37. AZ MKOSZ MEGYEI (FŐVÁROSI) TÁRSADALMI ELNÖKSÉGEI (1) Az MKOSZ Elnöksége az adott megye (főváros) társadalmi és kosárlabda életének köztiszteletben álló személyei közül kéri fel az MKOSZ Megyei (Fővárosi) Társadalmi Elnökségeinek elnökeit és tagjait. Az MKOSZ megyei (fővárosi) tagszervezetei javaslatot tehetnek a felkért személyekre vonatkozóan. (2) Az MKOSZ Megyei (Fővárosi) Társadalmi Elnökségei az elnökből és legalább 5, legfeljebb 8 tagból állnak. (3) Az elnökségek a helyi kosárlabdát támogató társadalmi testületként tevékenykednek, tagjainak tapasztalatára támaszkodva kezdeményezéseikkel, javaslataikkal segítik a sportágat. (4) A Megyei Szervezeti Egységek Társadalmi Elnökségeinek működését a szervezeti egységek ügyrendje szabályozza. (5) Az MKOSZ Megyei (Fővárosi) Társadalmi Elnökségei működésének feltételeit az MKOSZ, és az illetékes Megyei Szervezeti Egységek biztosítják. (6) Amennyiben a Megyei Szervezeti Egység a megyei (fővárosi) kosárlabda szövetség elnevezést használja, úgy az MKOSZ Megyei (Fővárosi) Társadalmi Elnökségének elnöke és alelnöke a megyei kosárlabda szövetség elnöke és alelnöke elnevezést használja. VII. ÖSSZEFÉRHETETLENSÉG 38. ÖSSZEFÉRHETETLENSÉGI SZABÁLYOK (1) Bármely összeférhetetlenségi okot annak keletkezésétől számított 1 hónapon belül meg kell szüntetni. Amennyiben az érintett személy ennek nem tesz eleget, tisztsége automatikusan megszűnik. A tisztség 22
23 megüresedését követően, az általános szabályokban foglaltak szerinti módon haladéktalanul intézkedni kell a tisztség betöltését illetően. (2) Nem lehet a Magyar Kosárlabdázók Országos Szövetsége vezető-tisztségviselője vagy tisztségviselője az a személy, aki olyan közhasznú szervezetnél töltött be annak megszűntét megelőző két évben legalább egy évig - vezető tisztséget, amely az adózás rendjéről szóló törvény szerinti köztartozását nem egyenlítette ki. (3) Nem lehet a Magyar Kosárlabdázók Országos Szövetsége vezető tisztségviselője ezen, a fenti (2) bekezdésben meghatározott személyek hozzátartozója. (4) A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt. (5) Nem lehet az MKOSZ Elnöke illetve Elnökségi tagja a Magyar Kosárlabdázók Országos Szövetségével munkaviszonyban vagy munkavégzésre irányuló egyéb jogviszonyban álló személy. 39. VIII. A MAGYAR KOSÁRLABDÁZÓK ORSZÁGOS SZÖVETSÉGE KÉPVISELETE (1) Az MKOSZ-t az Elnök, illetve a Főtitkár önállóan jogosult képviselni, a jelen Alapszabályban, illetve az MKOSZ által meghatározott egyéb szabályzatokban foglalt ügykörökben. A képviseleti jogkört az Elnök az MKOSZ munkavállalójára, meghatározott ügyek tekintetében átruházhatja. (2) Az MKOSZ cégjegyzése úgy történik, hogy az MKOSZ kézzel vagy géppel írt, illetve előnyomott neve alá az Elnök vagy a Főtitkár, vagy az Elnök által az (1) bekezdésben foglaltak szerint kijelölt munkavállaló a nevét az aláírási címpéldányban meghatározott módon, önállóan írja alá. IX. JOGORVOSLATI RENDSZER 40. (1) Az MKOSZ hatáskörébe tartozó ügyekben, attól függően, hogy az eljárás az MKOSZ melyik szabályzatába ütköző cselekmény miatt indul, I. fokon az MKOSZ Versenybizottsága, vagy az MKOSZ Fegyelmi Bizottság jár el. A Megyei Szervezeti Egységek versenyeivel kapcsolatban első fokon amennyiben az adott Szervezeti Egységek tekintetében ilyen működik azok Versenybizottsága vagy Fegyelmi Bizottsága illetékes. Az egyes bizottságok hatáskörét és eljárásának a rendjét a bizottságoknak az Elnökség/Megyei (Fővárosi) Társadalmi Elnökség által elfogadott szabályzatai tartalmazzák. Az I. fokon eljáró bizottság a döntését a kérelem beérkezésétől számított 15 napon belül köteles meghozni, kivéve, ha a vonatkozó versenykiírás más határidőről rendelkezik. (2) Az I. fokon eljáró bizottság az adott versenyrendszerre érvényes versenykiírásban és a vonatkozó egyéb szabályzatokban foglaltak szerinti határozatokat hozhatja meg. (3) Ha a vonatkozó versenykiírás másként nem rendelkezik, az I. fokon eljáró bizottság határozatával szemben, az írásbeli határozat kézhezvételét követő 8 napon belül, a határozatban érintett személy vagy sportszervezet fellebbezéssel élhet. A fellebbezést az I. fokon eljárt bizottságnál kell benyújtani, aki azt haladéktalanul (3 napon belül) felterjeszti az MKOSZ Elnöksége és az MKOSZ Fellebbviteli Bizottsága elé. A 23
24 II. fokú eljárást az MKOSZ Fellebbviteli Bizottsága folytatja le. A Fellebbviteli Bizottság a döntését az iratok hozzá történő beérkezésétől számított 15 napon belül köteles meghozni. (4) A Fellebbviteli Bizottság a következő határozatokat hozhatja: a) az I. fokon eljáró bizottság határozatát helyben hagyja vagy megváltoztatja. b) az I. fokon eljáró bizottság határozatát hatályon kívül helyezi és új eljárásra utasítja, pontosan megjelölve a hatályon kívül helyezés okát. (5) A Fellebbviteli Bizottság döntésével szemben, az MKOSZ szervezetén belül további fellebbezésre nincs lehetőség, az a kihirdetéssel egyidejűleg jogerőssé válik. A Fellebbviteli Bizottság döntésével szemben az arra jogosult személyek a Sport Állandó Választott Bíróság előtt élhetnek jogorvoslattal, a vonatkozó eljárási szabályzatokban és jogszabályokban foglalt rendelkezések szerint. (6) Az Elnökség a Fellebbviteli Bizottság hatáskörét egyedi ügyek esetében bármikor magához vonhatja. 41. AZ MKOSZ GAZDÁLKODÁSA X. AZ MKOSZ GAZDÁLKODÁSA ÉS VAGYONA (1) A Magyar Kosárlabdázók Országos Szövetsége gazdaságilag önálló. Működése érdekében, alaptevékenységét nem veszélyeztetve gazdasági és vállalkozói tevékenységet folytathat, de befektetési tevékenységet nem végez. (2) A Magyar Kosárlabdázók Országos Szövetsége éves költségvetés alapján gazdálkodik. (3) A Magyar Kosárlabdázók Országos Szövetsége bevételei: a) a célja szerinti tevékenység bevételei: minden olyan bevétel, amely nem a vállalkozási tevékenységhez kapcsolódik, ideértve a céltámogatást is: tagsági díj, rendezvény-bevétel, magán- és jogi személyek támogatása, az államháztartás alrendszereitől, vagy más adományozótól közhasznú célra, vagy működési költségek fedezésére kapott támogatás, illetve adomány, a közhasznú tevékenység folytatásából származó, ahhoz közvetlenül kapcsolódó bevétel, az egyéb cél szerinti tevékenység folytatásából származó, ahhoz közvetlenül kapcsolódó bevétel, a tagszervezetek által befizetett jogszabályban, vagy az MKOSZ szabályzatában, illetve határozatában megállapított díj (ide értve különösen: nevezési díj, licenc díjak), TV- és reklámbevétel, egyéb bevétel. b) a vállalkozási tevékenység bevételei. (4) A Magyar Kosárlabdázók Országos Szövetsége kiadásai: a) a célja szerinti tevékenység kiadásai: minden olyan kiadás, amely nem a vállalkozási tevékenységhez kapcsolódik: a válogatott csapatok fenntartása és szerepeltetése, az általa rendezett versenyek szervezése, működtetése, a tagok támogatása, 24
25 a Magyar Kosárlabdázók Országos Szövetsége Hivatalának működtetése, a közhasznú tevékenység érdekében felmerült közvetlen költségek, egyéb cél szerinti tevékenység érdekében felmerült közvetlen költségek, egyéb kiadás. b) a vállalkozási tevékenység kiadásai. (5) A Magyar Kosárlabdázók Országos Szövetsége bevételével önállóan gazdálkodik, tartozásáért vagyonával felel. A Magyar Kosárlabdázók Országos Szövetsége tagja a Magyar Kosárlabdázók Országos Szövetsége tartozásáért saját vagyonával nem felel. (6) A Magyar Kosárlabdázók Országos Szövetsége vállalkozási tevékenységet kizárólag közhasznú céljainak elérése érdekében, azokat nem veszélyeztetve végez. (7) A Magyar Kosárlabdázók Országos Szövetsége a gazdálkodása során elért eredményt nem osztja fel, azt az Alapszabályában meghatározott tevékenységére fordítja. (8) A Magyar Kosárlabdázók Országos Szövetsége váltót, illetve más, hitelviszonyt megtestesítő értékpapírt nem bocsáthat ki, illetve vállalkozásának fejlesztéséhez a közhasznú tevékenységét veszélyeztető mértékű hitelt nem vehet fel, valamint az államháztartás alrendszereitől kapott támogatást hitel fedezetéül, illetve hitel törlesztésére nem használhatja fel. (9) A Magyar Kosárlabdázók Országos Szövetségének a cél szerinti tevékenységéből, illetve vállalkozási tevékenységéből származó bevételeit és ráfordításait elkülönítetten kell nyilvántartani. (10) A Magyar Kosárlabdázók Országos Szövetsége tisztségviselőit, támogatóit, valamint ezen személyek Ptk. szerinti közeli hozzátartozóit a Civil tv.-ben meghatározott kivételektől eltekintve cél szerinti juttatásban nem részesítheti. (11) A Magyar Kosárlabdázók Országos Szövetsége gazdálkodásának részletes szabályait külön szabályzatba kell foglalni. (12) A Magyar Kosárlabdázók Országos Szövetségében az aláírási, az utalványozási jogkörre vonatkozóan, valamint a bankszámla fölötti rendelkezésről a Szervezeti és Működési Szabályzat és egyéb Szabályzatok tartalmaznak részletes rendelkezéseket. 42. AZ MKOSZ VAGYONA (1) A Magyar Kosárlabdázók Országos Szövetsége vagyona lehet: a) készpénz (bankbetét és folyószámlán levő összeg), készpénzre szóló követelés, b) értékpapír, c) ingatlan és egyéb ingó vagyon, d) vagyon értékű jog. 25
26 XI. AZ MKOSZ MEGSZŰNÉSE 43. (1) A Magyar Kosárlabdázók Országos Szövetsége megszűnik, ha a Küldöttgyűlés a jelenlévők kétharmadánál több igenlő szavazatával a Magyar Kosárlabdázók Országos Szövetsége feloszlását kimondja. (2) A Magyar Kosárlabdázók Országos Szövetsége megszűnése esetén a vagyonát - a hitelezők kielégítése után - a Magyar Olimpiai Bizottság rendelkezésére kell bocsátani. 44. XII. VEGYES ÉS ZÁRÓ RENDELKEZÉSEK (1) Az Elnökség gondoskodik a testületi szervek határozatainak összegyűjtéséről a Határozatok Könyvében. (2) A Határozatok Könyvének tartalmaznia kell a döntések tárgyát, tartalmát, hatályát és megszületésük időpontját és a határozat meghozatalát támogatók és ellenzők számarányát. (3) Az Elnökség a testületi szervek határozatait a MKOSZ hivatalos honlapján történő megjelentetés útján hozza nyilvánosságra. (4) A Magyar Kosárlabdázók Országos Szövetsége a közhasznú működésével kapcsolatosan keletkezett iratokba való betekintést a Szövetség hivatalos honlapján történő közzététellel biztosítja. (5) A Magyar Kosárlabdázók Országos Szövetsége működésének, szolgáltatása igénybevétele módjának, beszámolói közlésének nyilvánosságát a Szövetség hivatalos honlapján keresztül biztosítja. 45. (1) A Magyar Kosárlabdázók Országos Szövetsége nevének, jelképeinek, illetve az általa rendezett sporteseményeknek bármilyen üzleti alapon, vagy egyéb módon történő hasznosítása kizárólag a Magyar Kosárlabdázók Országos Szövetsége Elnökségének előzetes jóváhagyása alapján történhet. (2) Az (1) bekezdésben meghatározottaknak a Magyar Kosárlabdázók Országos Szövetsége előzetes hozzájárulása nélkül történő hasznosítása esetén a Magyar Kosárlabdázók Országos Szövetsége kártérítést igényelhet. 46. (1) A Magyar Kosárlabdázók Országos Szövetsége Alapszabályának, belső szabályzatainak és határozatainak alkalmazása szempontjából az amatőr nem amatőr státus meghatározásánál a hatályos törvények és a FIBA szabályozása a mérvadó. (2) Kosárlabda játékosok átigazolásánál közvetítő (ügynök) csak a FIBA szabályzatában meghatározottak szerint működhet közre. 26
27 (3) A Magyar Kosárlabdázók Országos Szövetsége tagjai vitáikat az Elnökség előtt kötelesek egyeztetni, amely ezt a jogkörét az általa létrehozott Bizottságnak átadhatja. Az egyeztetés sikertelensége esetén az MKOSZ és annak tagjai alávetik magukat a Sport Állandó Választottbíróság (a továbbiakban Választottbíróság) illetékességének, a Választottbíróság eljárási szabályzatában foglalt ügykörök tekintetében. 47. AZ MKOSZ hirdetményeit és minden olyan közleményét, amelyet jogszabály, jelen Alapszabályt vagy az MKOSZ szabályzata, illetve határozata közzétenni rendel, azt az MKOSZ hivatalos honlapjain (www.hunbasket.hu, a illetve a kell közzé tenni. 48. Jelen Alapszabályban nem szabályozott kérdésekben a Ptk, a évi CLXXV. törvény az egyesülési jogról, a közhasznú jogállásról, valamint a civil szervezetek működéséről és támogatásáról, továbbá a sportról szóló 2004.évi I. törvény rendelkezései az irányadóak. XIII. ÁTMENETI RENDELKEZÉSEK (1) Jelen Alapszabályban az MKOSZ Szervezeti Egységeire vonatkozó rendelkezések június 01. napján lépnek hatályba. Az ezen időpontig jogi személyiségként tevékenykedő Férfi Tagozat és Női Tagozat jogi személyisége megszűnik. A Tagozatok általános jogutódja a Magyar Kosárlabdázók Országos Szövetsége. Az MKOSZ korábbi területi szinten működő szervezeteinek (Megyei (Fővárosi) Szövetségek) feladatát ezen Alapszabály által létrehozott Megyei Szervezeti Egységek veszik át. (2) A május 21-i MKOSZ Küldöttgyűlés által megválasztott tisztségviselők mandátuma május 21- ig szól. A mandátumok 4 éves időtartamára vonatkozó rendelkezések ezen időpontot követően lépnek hatályba. Budapest, május 19. Záradék: A jelen egységes szerkezetbe foglalt Alapszabályt a Magyar Kosárlabdázók Országos Szövetségének május 19. napján megtartott Küldöttgyűlése határozatával elfogadta. Magyar Kosárlabdázók Országos Szövetsége Képv.: Szalay Ferenc Elnök 27
28 I. számú melléklet Az MKOSZ jelvénye (címere): és Az MKOSZ zászló: Az MKOSZ pecsét: 28
A MAGYAR KOSÁRLABDÁZÓK ORSZÁGOS SZÖVETSÉGE ALAPSZABÁLYA I. ÁLTALÁNOS RENDELKEZÉSEK
MKOSZ ALAPSZABÁLY A Magyar Kosárlabdázók Országos Szövetségének 2011. február 19. napi Küldöttgyűlése a szervezet Alapszabályát módosítja, és egységes szerkezetben a következő Alapszabályt lépteti életbe:
MKOSZ ALAPSZABÁLY Digitálisan aláírta: Bodnár Péter László Dátum: :39:31 +02'00'
MKOSZ ALAPSZABÁLY A Magyar Kosárlabdázók Országos Szövetségének 2016. május 17. napi Küldöttgyűlése a szervezet Alapszabályát módosítja (módosítások kiemelve, dőlt betűvel), és egységes szerkezetben a
A MAGYAR ASZTALITENISZ SZÖVETSÉG ALAPSZABÁLYA I. ÁLTALÁNOS RENDELKEZÉSEK
A Magyar Asztalitenisz Szövetség 2014. július 04. napi Közgyűlése a szervezet Alapszabályát hatályon kívül helyezi, és helyette egységes szerkezetben a következő Alapszabályt lépteti életbe: 1. A MAGYAR
A KOMÁROM - ESZTERGOM MEGYEI ASZTALITENISZ SZÖVETSÉG ALAPSZABÁLYA I. ÁLTALÁNOS RENDELKEZÉSEK
1. A KOMÁROM - ESZTERGOM MEGYEI ASZTALITENISZ SZÖVETSÉG ALAPSZABÁLYA I. ÁLTALÁNOS RENDELKEZÉSEK (1) A Komárom - Esztergom Megyei Asztalitenisz Szövetség (a továbbiakban: Szövetség) a Magyar Asztalitenisz
MAGYAR KOSÁRLABDÁZÓK ORSZÁGOS SZÖVETSÉGE SZERVEZETI ÉS MŰKÖDÉSI SZABÁLYZAT Hatályos: 2011. június 1-től Jóváhagyta: Magyar Kosárlabdázók Országos Szövetségének Elnöksége a 75/2011. (05.27) számú határozatával
A NŐI HIVATÁSOS KOSÁRLABDA LIGA ALAPSZABÁLYA
1 A NŐI HIVATÁSOS KOSÁRLABDA LIGA ALAPSZABÁLYA 2 A Magyar Kosárlabdázók Országos Szövetsége (a továbbiakban MKOSZ) alapszabályának 6. -ában Női Hivatásos Kosárlabda Alszövetség (a továbbiakban: Női Hivatásos